นายกรัฐมนตรี สั่งจัด countdown 5 ภาค ดึงศิลปินไทยเข้าร่วมทุกกิจกรรม
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า 17 จังหวัด พื้นที่สีฟ้า (Blue zone) ที่จะมีการเปิดรับนักท่องเที่ยวขณะนี้ ทางกระทรวงสาธารณสุข กระทรวงมหาดไทย ผู้ว่าราชการทุกจังหวัด ได้เตรียมความพร้อมไว้หมดแล้ว และเตรียมแผนเผชิญเหตุไว้ในทุกจังหวัดดังกล่าว โดยย้ำว่าในพื้นที่ 17 จังหวัดนั้น มีเพียง 3 จังหวัดที่เปิดเต็มพื้นที่คือ จังหวัดกระบี่ พังงา และ กทม. นอกนั้นยังคงเป็นการเปิดพื้นที่เป็นบางส่วนส่วนกรณีการสื่อสารผิดพลาด ในการเชิญศิลปินระดับโลกเข้ามาร่วมงาน countdown ที่ประเทศไทยนั้น ตนเองต้องขอโทษสาธารณะชนที่ออกมาให้ข่าวจนเกิดความเข้าใจผิด ทั้งที่ยังไม่ได้เห็นรายละเอียดจากบริษัทต้นสังกัดทั้งหมดซึ่งเดิมจะส่งมาวันที่ 30 ตุลาคม 2564 ซึ่งทางบริษัทต้นสังกัดยอมรับว่าไม่มีคิวที่จะให้กับประเทศไทยได้หลังจากนี้จะดำเนินการอย่างรอบคอบ พร้อมจะมีศิลปินชื่อดังระดับโลกมาร่วมงานในประเทศไทยแน่แต่จะเป็นใครนั้นยังไม่ขอเปิดเผยจนกว่าจะตกลงกันเรียบร้อยนอกจากนี้ รัฐมนตรีว่าการกระทรวงการท่องเที่ยวและกีฬา ยังกล่าวอีกว่านายกรัฐมนตรีมีข้อสั่งการและกำชับว่าการจัดงาน หรือกิจกรรมต่างๆ เพื่อกระตุ้นการท่องเที่ยวและเศรษฐกิจของประเทศนั้น ขอให้มีศิลปินไทยร่วมด้วยทุกงาน ให้นำศิลปวัฒนธรรมในประเทศไทยมาแสดงและนายกฯ ยังมีนโยบายให้จัดงาน countdown ใน 5 ภูมิภาค ซึ่งตนเองได้หารือการท่องเที่ยวแห่งประเทศไทยแล้วจะนำข้อสั่งการของนายกรัฐมนตรีไปปฏิบัติต่อไป